Aretha Franklin
D'Aretha Louise Franklin, gebuer de 25. Mäerz 1942 zu Memphis a gestuerwen de 16. August 2018 zu Detroit, war eng amerikanesch Soul-Sängerin, Instrumentalistin a Pianistin.

D'Aretha Franklin gouf och d'„First Lady of Soul“ oder „Queen of Soul“ genannt. Hire musikalesche Spektrum huet och den R&B, Gospel, Jazz bis hin zum Pop an Dance abegraff. An hirer joerzéngtelaanger Carrière gouf si e puermol mam Grammy, dem wichtegsten amerikanesche Musekspräis ausgezeechent.

Hiren Nummer-Eent-Hit Respect gouf d'Lidd vun der afroamerikanescher Befreiungs- an der Fraebeweegung. 1987 gouf si als éischt Fra an d'Rock and Roll Hall of Fame opgeholl. D'Musekszäitschrëft Rolling Stone huet si 2010 zur beschter Sängerin vun allen Zäite gekréint. D'Aretha Franklin gehéiert zu den Interprete mat de meescht verkaafte Placke weltwäit.

Um Spaweck 

Gebuer 1942
Gestuerwen 2018
Grammy-Gewënner
US-amerikanesch Sänger
Hollywood Walk of Fame
US-amerikanesch Pianisten
Soulsänger
Persounen déi d'Presidential Medal of Freedom kruten